Az egyik kedvenc retró salátánk, amit eredetileg XIX. század közepén egy moszkvai francia séf talált ki, és akkor még nagyon máshogy nézett ki: tartalmazott többek között aszpikot, rákfarkat, fekete kaviárt, fajdot, fácánt és nyelvet - a többi mind stimmel. A XX. század nehezebb évei alatt aztán ezek a luxusfalatok kikoptak belőle, és kicsit egyszerűsödött. Most leginkább füstölt hússal vagy csirkehússal készül, ez háztartásonként és országonként változik.